劉松仁音樂劇謝幕感動落淚 鍾楚紅朱晨麗王祖藍等現身力撐
相隔四年、第三度公演的音樂劇《利瑪竇》前日(28日)假香港文化中心大劇院上演尾場,音樂劇講述利瑪竇神父橫越海洋,從意大利到中國傳福音的事蹟,當中經歷多次困難仍迎難而上的故事。劇中超過100位演員及現場樂隊的樂手演奏,更利用場地的每個空間,讓觀眾仿如置身劇中,以人手推動的多面舞台,亦令舞台添上視覺震撼。
一連八場的《利瑪竇》吸引不少圈中藝人前來欣賞,鍾楚紅、姜大衛與太太李琳琳、羅蘭、薛家燕、韓瑪莉與丈夫杜燕歌、陳友、譚玉瑛、黃浩然、朱晨麗、譚永浩及杜小喬等。家燕姐及陳友大讚音樂劇「好正」,譚玉瑛表示聽到梓軒唱意大利文歌好感動,已經是第二次入場的黃浩然說:「好感謝台前幕後畀咗個咁精彩嘅演出,好感動人心、好震撼。特別係梓軒比上次嘅演出更精彩,希望《利瑪竇》可以重演再重演!」一連八場的《利瑪竇》前日於一片掌聲之中感動落幕。
男女主角王梓軒與陳潔儀率領眾演員謝幕,藝術總監劉松仁亦緩緩現身幕前,看到台上傾力的演出與台下滿滿的支持,松哥感動落淚,先後向觀眾及身後的眾人鞠躬致謝,他說:「要多謝你哋,我希望喺《利瑪竇》呢條路上面,我哋尋覓到更多同類,攜手同氣,多謝你哋!」梓軒亦在台上發接感言:「第三次公演相隔咗4年,世界發生咗好多年,令我哋唔可以咁容易,但係我哋都堅持,而大家都仍然喺度,呢個好難形容,感恩。有大家咁多嘅支持,相信我哋可以繼續行落去。」台下掌聲如雷,不少觀眾更站起來鼓掌。
慶功宴上,王梓軒與陳潔儀分享他們的感受,劇中兩人是情誼深厚的主僕關係,更是互相支持的好朋友,他們指三次公演共演出28場,這個紀錄對於他們來說很瘋狂。陳潔儀說:「呢刻嘅心情都有啲複雜,唔捨得亦係放鬆咗嘅,因為呢個劇其實都幾辛苦。因為我有騷要做就唔可以好放鬆,而家終於可以放鬆啦。」王梓軒接着說:「呢次公演大家都成長咗少少,個故事入面講嘅嘢,我哋都明白多咗,所以有好多場口,我都唔使做戲,每次我見到佢嘅時候,自然就有個感受,我唔需要去創作,呢份友誼、呢份照顧係真實嘅,每次佢摸我個頭,我就會即刻標眼水。」陳潔儀笑拍他有時候像小貓,又認為做舞台劇需要照顧對手,同時要互相信任。
陳潔儀坦言是次公演,雖然是連續八場,但對比上次八日內演十二場,已經輕鬆得多:「所以今次係好享受,佢(梓軒)好乖,我都想好似佢咁做運動,但係真係太攰,我最緊要就係啱嘅時候食啲啱嘅嘢。」王梓軒為了保持最佳狀態,每日早上都會做運動:「要叫返醒個身體,然後就開聲,之後再睇多次個劇本。飲食方面就戒五谷、唔食糖、冇酒精、冇咖啡因,個人反而好精神。」他們再次感謝每位共同演出的演員,另外更特別感謝《利瑪竇》兩位主創——已故的恩保德神父及劉松仁,王梓軒又說:「之前我唔敢擺自己落去個角色度,今次有好多我嘅元素喺入面,因為呢個係大家畀我嘅信心,潔儀畀我好多支持,真係好似小太陽咁。我想藉呢個機會,衷心感謝潔儀,因為佢係劇內劇外都係咁照顧我,好多謝你成為我真正嘅朋友。」陳潔儀搞笑捏他面珠說:「佢係咪好得意呀?真係㗎。」
終於完成演出,陳潔儀將為另一齣舞台劇作準備,笑謂今年是她的「舞台劇年」,而王梓軒亦馬不停蹄為製作不同的電影及電視劇:「其中一套會喺康城賣片,我都係第一次去,到時仲會去羅馬同維也納。」